ลักษณะการประกอบธุรกิจ

 2.1 ประวัติความเป็นมา

บริษัท กรุงเทพประกันภัย จำกัด (มหาชน) เริ่มประกอบธุรกิจด้านรับประกันวินาศภัยอัน ได้แก่
การประกันอัคคีภัย ประกันภัยทางทะเลและขนส่ง ประกันภัยรถยนต์ ประกันภัยเบ็ดเตล็ด
รวมทั้งการรับประกันภัยต่อ ตั้งแต่ปี 2490 และได้เข้าจดทะเบียนในตลาดหลักทรัพย์เมื่อปี 2521
บริษัทฯ ได้แปรสภาพเป็นบริษัทมหาชน ตามมติของผู้ถือหุ้นเมื่อวันที่ 1 เมษายน 2536
โดยได้จดทะเบียนเป็นนิติบุคคลตามกฎหมายว่าด้วยบริษัทมหาชน เมื่อวันที่ 1 กรกฎาคม 2536
มีทุนจดทะเบียนชำระแล้ว 200 ล้านบาท หลังจากนั้น มีการเพิ่มทุนจดทะเบียนอีก 2 ครั้ง คือ ครั้งที่
1 จากมติที่ประชุมผู้ถือหุ้นเมื่อวันที่ 3 เมษายน 2545 มีมติให้เพิ่มทุนจดทะเบียนอีก 100 ล้านบาท
รวมเป็นทุนจดทะเบียนชำระแล้ว 300 ล้านบาท และครั้งที่ 2 จากมติที่ประชุมผู้ถือหุ้นเมื่อวันที่ 26
เมษายน 2547 มีมติให้เพิ่มทุนจดทะเบียนอีก 90 ล้านบาท รวมเป็นทุนจดทะเบียนชำระแล้ว 390
ล้านบาท ประกอบด้วยหุ้นสามัญ 39 ล้านหุ้น มูลค่าที่ตราไว้หุ้นละ 10 บาท

 2.1.1 พัฒนาการและความก้าวหน้าที่สำคัญ

รับรางวัลบริหารงานดีเด่นอันดับหนึ่ง 3 ปีซ้อน

นับเป็นสิ่งที่ผู้บริหารและพนักงานทุกคนภาคภูมิใจที่บริษัทฯ ได้รับรางวัล
“บริษัทประกันวินาศภัยที่มีการบริหารงานดีเด่นอันดับ 1” จากกรมการประกันภัย กระทรวงพาณิชย์
โดยได้รับรางวัลติดต่อกันถึง 3 ปีซ้อน ตั้งแต่ปี 2545, 2546 และปี 2547
สืบเนื่องจากการที่บริษัทฯ มีการบริหารงานอย่างมีประสิทธิภาพ ด้วยฐานะการเงินที่มั่นคง
และให้ความสำคัญต่อการคืนกำไรสังคมอย่างต่อเนื่องเสมอมา

รับรางวัลดีเด่นด้านการจ้างงานคนพิการเป็นปีที่ 2

ด้วยบริษัทฯ เห็นถึงความสามารถของคนพิการ
และให้ความสำคัญต่อการจ้างงานพนักงานผู้พิการมาโดยตลอด
ด้วยการอำนวยความสะดวกในการจัดหาอุปกรณ์ในการทำงานที่เหมาะสม พร้อมให้สวัสดิการต่างๆ
เทียบเท่าพนักงานอื่นๆ อย่างเสมอภาค ทำให้บริษัทฯ ได้รับโล่ประกาศเกียรติคุณ
“สถานประกอบการด้านการจ้างงานคนพิการ ประจำปี 2548”
ซึ่งจัดโดยสำนักงานส่งเสริมสวัสดิภาพและพิทักษ์เด็ก เยาวชน ผู้ด้อยโอกาส คนพิการ และผู้สูงอายุ
ซึ่งบริษัทฯ ได้รับรางวัลดังกล่าวเป็นปีที่ 2 แล้ว หลังจากที่ได้รับรางวัลไปเมื่อปี 2546 ทั้งนี้ บริษัทฯ
ได้ว่าจ้างพนักงานที่พิการทางสายตา และการได้ยิน มาโดยตลอดตั้งแต่ปี 2517 จนถึงปัจจุบัน

กรุงเทพประกันภัยตอกย้ำความแข็งแกร่งของแบรนด์

บริษัทฯ ได้ให้ความสำคัญถึงคุณค่าของแบรนด์ ที่จะเป็นแรงผลักดันในการสร้างความเติบโต
และความมั่นคงให้กับบริษัทฯ จึงได้พัฒนาแบรนด์กรุงเทพประกันภัยให้มีความชัดเจนมากยิ่งขึ้น
ด้วยการสร้างกลยุทธ์ที่สามารถเข้าถึงกลุ่มลูกค้าให้ใกล้ชิดยิ่งขึ้น
เสมือนกรุงเทพประกันภัยเข้ามาเป็นส่วนหนึ่งในชีวิตประจำวัน เพื่อให้เป็นที่รู้จัก จดจำ และเป็น
Top of Mind ของลูกค้าและกลุ่มผู้บริโภค โดยได้กำหนด

หน้า 8

Creative Concept และนำมาใช้เป็นสโลแกนของบริษัทฯ คือ “แคร์คุณทุกย่างก้าว“
ซึ่งได้เผยแพร่ทางสื่อต่างๆ อย่างมากมาย ทั้งสื่อโทรทัศน์ วิทยุ หนังสือพิมพ์ นิตยสาร บิลบอร์ด
และสื่อใหม่ๆ โดยได้สร้างรูปแบบการนำเสนอให้มีความแตกต่างจากคู่แข่ง
เพื่อให้เข้าถึงและใกล้ชิดกับกลุ่มผู้บริโภคมากยิ่งขึ้น

เปิดศูนย์บริการเพิ่มช่องทางการขาย

เพื่อสนองตอบต่อความต้องการของลูกค้ายุคใหม่
ซึ่งต้องการความสะดวกรวดเร็วและประหยัดเวลาในการเดินทางบริษัทฯ
จึงได้เปิดช่องทางการขายใหม่ ในรูปแบบของศูนย์บริการที่ทันสมัย ณ ศูนย์การค้าเซ็นทรัลทาวน์
รัตนาธิเบศร์ โดยสามารถให้บริการด้านการรับประกันภัยได้อย่างครบถ้วน
และออกกรมธรรม์ให้กับลูกค้าได้ทันที

การพัฒนาบุคลากร

แม้ว่าในโลกปัจจุบัน เทคโนโลยีสารสนเทศจะมีส่วนสำคัญต่อการพัฒนากระบวนการทำงาน
ให้มีประสิทธิภาพยิ่งขึ้น แต่บริษัทฯ ยังเชื่อมั่นว่า “ทรัพยากรบุคคล“ เป็นสิ่งที่มีค่าที่สุดขององค์การ
และมีบทบาทสำคัญที่จะนำพาองค์การสู่ความสำเร็จได้
การฝึกอบรมเพิ่มพูนความรู้และประสบการณ์อย่างสม่ำเสมอและทันต่อสถานการณ์
จึงเป็นปัจจัยสำคัญยิ่ง โดยในปี 2548 บริษัทฯ ได้จัดฝึกอบรมเฉลี่ย 7.7 วัน/คน/ปี นอกจากนั้น
ยังมอบทุนการศึกษาและอบรมดูงานยังต่างประเทศ รวม 9 ทุน

การพัฒนากรมธรรม์รูปแบบใหม่

ในปี 2548 สถานการณ์ในประเทศมีเหตุการณ์ต่างๆ เกิดขึ้นอย่างมากมาย บริษัทฯ
จึงได้คิดค้นพัฒนากรมธรรม์รูปแบบใหม่ ๆ
เพื่อสามารถตอบสนองความพึงพอใจของลูกค้าได้ครบทุกความต้องการ อาทิ

-   กรมธรรม์ประกันภัยก่อการร้าย
    ซึ่งเป็นกรมธรรม์ใหม่ที่ให้ความคุ้มครองความสูญเสียหรือเสียหายต่อชีวิต ร่างกาย และทรัพย์สิน
    ที่เกิดจากภัยการก่อการร้าย

-   กรมธรรม์ประกันภัยโรคมะเร็ง Cushion Your Life
    เพื่อเป็นหลักประกันความมั่นคงทางการเงินให้กับคุณและครอบครัว
    สำหรับสมาชิกบัตรเครดิตธนาคารกรุงเทพ

-   กรมธรรม์ประกันภัยค่ารักษาพยาบาล ซึ่งเป็น Package ใหม่สำหรับบุคคลทั่วไป
    และกรมธรรม์ค่ารักษาพยาบาล We Love We Care
    เอกสิทธิ์พิเศษที่มอบให้กับสมาชิกบัตรเครดิตธนาคารกรุงเทพโดยเฉพาะ
    ที่ให้ความคุ้มครองค่ารักษาพยาบาล ค่าห้อง และค่าใช้จ่ายอื่นๆ จากการเกิดอุบัติเหตุ
    และการเจ็บป่วย

-   กรมธรรม์ประกันรถยนต์รูปแบบใหม่ Executive Care
    โครงการพิเศษสำหรับรถยนต์ใหม่ป้ายแดง
    ที่ให้บริการด้วยคุณภาพการซ่อมรถยนต์เทียบเท่ามาตรฐานอู่ห้าง
    และบริการเสริมพิเศษอีกมากมาย ด้วยเบี้ยประกันภัยที่ประหยัดและคุ้มค่า

หน้า 9

2.  ภาพรวมการประกอบธุรกิจของบริษัท บริษัทย่อย และบริษัทร่วม

การประกอบธุรกิจของบริษัทฯ แบ่งออกเป็น 2 ด้าน คือ

1.  ด้านการรับประกันภัย

ธุรกิจหลักของบริษัทฯ คือ รับประกันวินาศภัยทุกประเภท แบ่งเป็น

-   การรับประกันภัยโดยตรง เป็นการรับประกันภัย ผ่านตัวแทน นายหน้าบุคคลธรรมดา
    นายหน้านิติบุคคล สถาบันการเงิน และลูกค้าโดยตรง

-   การรับประกันภัยต่อจะรับจากบริษัทประกันวินาศภัยอื่นๆทั้งในประเทศและต่างประเทศ

การรับประกันภัย จะแบ่งแยกตามประเภทการประกันภัยได้เป็น 4 ประเภทคือ การประกันอัคคีภัย
การประกันภัยทางทะเลและขนส่ง การประกันภัยรถยนต์ และการประกันภัยเบ็ดเตล็ด

2.  ด้านการลงทุน

ธุรกิจอีกส่วนหนึ่ง คือ กิจการทางด้านการลงทุน บริษัทประกันวินาศภัย
สามารถนำเงินสดคงเหลือไปลงทุนเพื่อแสวงหาผลประโยชน์ โดยจะต้องปฏิบัติตามประเภท สัดส่วน
และเงื่อนไขที่กฎหมายกำหนดโดยเคร่งครัด
ปัจจุบันนี้กฎหมายที่ควบคุมการลงทุนของบริษัทประกันวินาศภัยโดยเฉพาะ ได้แก่
ประกาศกระทรวงพาณิชย์ เรื่องการลงทุนประกอบธุรกิจอื่นของบริษัทประกันวินาศภัย

การลงทุนของบริษัทฯ ส่วนหนึ่งเป็นการลงทุนที่ให้ผลตอบแทนคงที่ ได้แก่ เงินฝากประจำ
ตั๋วสัญญาใช้เงิน พันธบัตรรัฐบาล หรือรัฐวิสาหกิจ หุ้นกู้ เงินให้กู้ยืมโดยมีหลักทรัพย์จำนอง
และเงินให้กู้ยืมอื่นๆ อีกส่วนหนึ่ง เป็นการลงทุนในหุ้นทุน ทั้งที่จดทะเบียนในตลาดหลักทรัพย์
และหุ้นนอกตลาด หลักทรัพย์ ตลอดจนทุนในหน่วยลงทุน
ซึ่งออกโดยบริษัทหลักทรัพย์จัดการกองทุนรวมต่างๆ การลงทุนของบริษัทฯจะคำนึงถึงสภาพคล่อง
ความมั่นคง และเสถียรภาพของการลงทุนเป็นหลัก

หน้า 10

โครงสร้างรายได้ (ล้านบาท)

[]

หน้า 11

2.4 เป้าหมายการดำเนินธุรกิจ

การดำเนินธุรกิจปี 2548 บริษัทฯ
กำหนดวิสัยทัศน์ที่จะเป็นผู้นำอันดับหนึ่งในธุรกิจประกันวินาศภัยของประเทศไทย
โดยเน้นฐานการเงินที่แข็งแกร่งและผลประกอบการที่ดีเยี่ยม
และให้ความสำคัญกับการสร้างความพึงพอใจของลูกค้า คู่ค้า รวมทั้งผู้ถือหุ้น
มุ่งพัฒนาผลิตภัณฑ์ที่หลากหลาย และมีการปรับปรุงการทำงานอย่างต่อเนื่อง

ผลการรับประกันภัยในปี 2548 เพิ่มขึ้นร้อยละ 11.5 จากปี 2547
สูงกว่าเป้าหมายที่กำหนดไว้ร้อยละ 11.2 (เป้าหมายเดิม คือ ขยายตัวในระดับไม่ต่ำกว่าร้อยละ
12) โดยการประกันภัยที่มีอัตราการขยายตัวสูงสุด คือ การประกันภัยยานยนต์ ขยายตัวร้อยละ
15.4 ซึ่งขยายตัวตามการเติบโตของตลาดรถยนต์
รองลงมาคือการประกันภัยเบ็ดเตล็ดขยายตัวร้อยละ 14.6

ด้านผลประกอบการ บริษัทฯ มีกำไรสุทธิจากการประกอบการปี 2548 เท่ากับ 594.9
ล้านบาทลดลงจากปี 2547 (667.5 ล้านบาท) ร้อยละ 10.9
เนื่องจากมีค่าสินไหมทดแทนที่เกิดขึ้นระหว่างปี เพิ่มขึ้น 414 ล้านบาทหรือร้อยละ 23.7
และมีค่าใช้จ่ายในการโฆษณาและส่งเสริมการขายเพิ่มขึ้นจำนวนมากกว่า 80 ล้านบาท
ทำให้มีกำไรต่อหุ้นเท่ากับ 15.25 บาท ลดลงจากปี 2547 ที่เท่ากับ 17.11 บาท
และต่ำกว่าเป้าหมายที่กำหนดไว้ที่ 18 บาท

ด้านความพึงพอใจของลูกค้าและคู่ค้า
ได้กำหนดให้ทุกหน่วยงานกำหนดมาตรฐานการให้บริการแก่ลูกค้าและคู่ค้า
และคอยตรวจสอบผลการดำเนินงานเปรียบเทียบกับมาตรฐานที่กำหนดไว้อย่างสม่ำเสมอ
โดยผลการดำเนินงานร้อยละ 90 สามารถทำได้ตามมาตรฐานที่กำหนดไว้
ผลการสำรวจความพึงพอใจของลูกค้า-คู่ค้าต่อบริการด้านต่างๆปี 2548 เท่ากับร้อยละ 78
เพิ่มขึ้นจากปีที่ผ่านมา และใกล้เคียงกับเป้าหมายที่กำหนดไว้ คือ ร้อยละ 80

เป้าหมายการดำเนินธุรกิจในปี 2549 บริษัทฯ กำหนดเป้าหมายเบี้ยประกันภัยรับโดยตรง
ขยายตัวในระดับไม่ต่ำกว่าร้อยละ 15 โดยกำหนดเป้าหมายเบี้ยประกันภัยเพิ่มขึ้นทุกช่องทาง
และกำหนดให้มีโครงการขยายงานผ่านช่องทางต่าง ๆ ต่อเนื่องจากปีที่ผ่านมา
โดยเน้นการทำงานร่วมกันระหว่างหน่วยงานด้านการตลาดและหน่วยงานด้านรับประกันภัย
เพื่อให้เกิดการร่วมมือในการผลักดันให้โครงการบรรลุตามเป้าหมายที่กำหนดไว้
ทั้งการเพิ่มจำนวนลูกค้าใหม่ และการสร้างความสัมพันธ์กับลูกค้าที่มีอยู่เดิม
เพื่อให้เกิดการซื้อซ้ำหรือซื้อเพิ่มของลูกค้าเดิม รวมทั้งการขยายช่องทางการขายใหม่ๆ เช่น
การขายผ่านทางโทรศัพท์ (Telemarketing) อีกทั้งจัดให้มีกิจกรรมทางการตลาด
และกิจกรรมส่งเสริมการขายเพื่อกระตุ้นยอดขายอย่างต่อเนื่อง

หน้า 12